চাঁদা কমার সঙ্গে সঙ্গে বাজেট কমলেও পুজো বন্ধ হয়নি। তরুণ সঙ্ঘের সদস্যরা মঙ্গলবার রাতে কালীর অর্চনা করেছেন। বাজেট মাত্র তিন হাজার টাকা। এত কম বাজেটের মধ্যে থিম পুজো শিল্পাঞ্চলে আর মিলবে না। দেড় হাজার টাকায় থিমের মণ্ডপ, বাকি দেড় হাজার টাকায় পুজো ও আনুষাঙ্গিক খরচ৷ পুজোর থিম 'গাছ কাটা নিষিদ্ধ'৷ সামর্থ্য কমলেও আন্তরিকতায় ঘাটতি পড়েনি। তুলো দিয়ে মূল মণ্ডপ তৈরি করা হয়েছে৷ মণ্ডপের পাশে গাছ না কাটার পোস্টার লাগানো হয়েছে, সঙ্গে কয়েকটি মডেল৷ প্রতিমা বিসর্জন হয়ে গেলেও সারা বছর এখানে ঘটপুজো করা হয়৷